දූෂිත කවුද කියලා තලතා කෙළින් කියන්න මම යන්නේ සජිත්ගේ ආණ්ඩුට  මයන්ත දිසානායක
දූෂිතයන් සමගි ජන බලවේගයට එකතු කරගෙන ඇත්නම් ඒ අය කවුරුන්ද කියා තලතා අතුකෝරල මහත්මිය ප්රසිද්ධියේ කිව යුතු බවත් ඇතැමුන් තමන් ද ආණ්ඩුවට එක්වන බව කියා සිටිය ද තමන් බලාපොරොත්තු වන්නේ සජිත් ප්රේමදාස මහතාගේ ආණ්ඩුවට යන්න බවත් සමගි ජන බලවේගය පාර්ලිමේන්තු මන්ත්රී මයන්ත දිසානායක මහතා පැවසීය මන්ත්රීවරයා මේ බව කියා සිටියේ ඊයේ 22දා පැවැති මාධ්ය හමුවකදීය එහිදී ඔහු මෙසේද කීය තලතා අතුකෝරල මහත්මිය සමගි ජන බලවේගය සමග ඉතාම සුහදව කටයුතු කළ මන්ත්රීතුමියක් එතුමිය ගත්ත තීරණය පිළිබඳව කනගාටු වෙනවා නායිකාවක ලෙස ඇයට සමගි ජන බලවේගය සමග රැඳී ඉන්න තිබුණා එයයි මේ මොහොතේ කළ යුතු දේ ඇය ඊයේ පාර්ලිමේන්තුවේ දී ප්රකාශ කළා සමගි ජන බලවේගයට දූෂිතයන් එකතු කරගෙන තිබෙනවා කියලා එහෙම දූෂිතයන් සමගි ජන බලවේගයට එකතු කරගෙන ඉන්නවා නම් ඒ අය කවුරුන්ද කියලා ප්රසිද්ධියේ ප්රකාශ කරන්න කියලා එතුමියට කියනවා සැප්තැම්බර් මාසයේ 22 වැනිදා සජිත් ප්රේමදාස මහතාගේ ජයග්රහණයත් සමග මම බලාපොරොත්තු වෙනවා සජිත් ප්රේමදාස මහතාගේ ආණ්ඩුවට යන්න ලබන සැප්තැම්බර් 21 වැනිදා සජිත් ප්රේමදාස මහතාගේ නායකත්වයෙන් සමගි ජන සන්ධාන රජය පිහිටුවනවා ඉන් පසුව කෙටි කාලයක දී පාර්ලිමේන්තු විසුරුවලා මහ මැතිවරණයක් පවත්වන්න කටයුතු කරනවා සමගි ජන සන්ධාන ආණ්ඩුව සමග එකතු වෙලා වැඩ කරන්න මටත් අවස්ථාවක් ලැබෙයි මම අනිවාර්යෙන්ම ඒ අවස්ථාව ප්රයෝජනයට ගන්නවා මම වැඩ කරන්නේ සජිත් ප්රේමදාස මහතා සහ මහලේකම්වරයාගේ උපදෙස් අනුවයි සමගි ජන බලවේගය කියන්නේ ප්රජාතන්ත්රවාදී දේශපාලන පක්ෂයක් නිසා විවිධ මත තිබෙනවා නමුත් අවසානයේ බහුතර මතය විමසලා අවසාන තීන්දුව පක්ෂ නායක සජිත් ප්රේමදාස මහතා ගන්නවා ඒ තීන්දු අනුව වැඩකටයුතු කරගෙන යනවා ඒ වගේම දේශපාලන පක්ෂයක ඉන්නවා නම් පක්ෂයේ මතයට ගරු කළ යුතුයි අකිත පෙරේරා